Ballesvik

Ballesvik er ei bygd og en grunnkrets i Senja kommune i Troms. Bygda ligger på øya Senja nordvendt mot Norskehavet, innerst i Ballesvika. Innenfor vika er det en stor myrlendt slette, før stigningen starter sørover opp mot Ballesvikskaret. Gårdsbebyggelsen ligger på en gammel strandbanke 4 moh. Stedet har egen kirkegård eller gravplass.norgeskart.no Utmarka i Ballesvik er felles og administreres av Ballesvik Grunneierlag. Ballesvik har postnummer 9385 Skaland.

Fylkesvei 86 går gjennom bygda, langs østsiden av vika over Ranen og deretter over Tolmyran  og gjennom en ny veitunnel før den går i bru over fjorden til Gryllefjord. Tidligere gikk veien gjennom Ballevikskaret der den var oppe i 170 moh. Østover går veien mot Hamn og videre mot Finnsnes.norgeskart.no  

Storsteinneset er kystgrensen mot Hamn, og i nordvest ligger Tortenberget. Grensen mot Teistevik går omtrent midt mellom Tortenberget og Hundevika i Teistevika.

Det er tre kjente fjell rundt Ballesvik; Helland i nordøst, Tolen i sørøst, og Jesla i sørvest. Fjellene rundt Ballesvik har alle store botner; flere av dem har store vann. Stor Tolevatnet innenfor Ballesvikbotn er det største. Det går sti på begge sider av Ballesvikelva opp til Ballesvikvatnet, men stien på sørsiden er best å gå om man skal gå videre opp på Tolskaret. Der ligger to fiskevann; Litje Tolvatnet og Stor Tolvatnet.norgeskart.no Fiskekort for Ballesvikvatnet (Bottenvatnet) kjøpes i butikken i Gryllefjord.

  Historie 
Det er tydelige merker etter gammel bosetning sørøst og vest for kirkegården. Blant annet kan man se konturene av veggene rundt og en skillevegg mot den ene enden av et tidligere langhus. 

I 1930 bodde det 9 familier og 50 mennesker i Ballesvik. 

Grunnkretsen
Grunnkretsen Ballesvik er med et areal på 38,79 km² relativt stor i utstrekning, og omfatter mesteparten av den delen av Torsken som ligger nord for Gryllefjorden. Grensen mot Gryllefjord går langs Ballesvikskaret i sør. I øst grenser Ballesvik mot Hamn. I nord er det åpent hav.

Det er for tiden bare to fastboende i bygda og grunnkretsen.

Utvikling i folketallet i nyere tid:
 2000  2005 2010 2015 5 10 1 1

 Referanser 

Kategori:Gårder i Senja kommune
Kategori:Bosetninger i Senja kommune
Kategori:Torsken